พร้อมเพย์ฮอตใช้เงินสดลด
คนนิยมใช้เพิ่มค่าธรรมเนียมถูก ทำยอดกดเงินสด ก.พ.ลด1.02แสนล้าน
17 เม.ย. 2560

คนนิยมใช้เพิ่มค่าธรรมเนียมถูก ทำยอดกดเงินสด ก.พ.ลด1.02แสนล้านโพสต์ทูเดย์ – ธปท.เผยใช้จ่ายผ่านบัตรพลาสติก ก.พ.ปีนี้ลดฮวบ คาดอานิสงส์พร้อมเพย์บวกการบริโภคในประเทศอ่อนแอธนาคารแห่งประเทศไทย (ธปท.) รายงานมูลค่าการใช้บัตรพลาสติกเพื่อการชำระเงินของธนาคารพาณิชย์ ซึ่งครอบคลุมรายการชำระเงินค่าสินค้าและบริการถอนเงินสดผ่านตู้เอทีเอ็ม ฝากเงิน และโอนเงิน แต่ไม่รวมสถาบันการเงินเฉพาะกิจหรือแบงก์รัฐ ในเดือน ก.พ. 2560 ที่ผ่านมา พบว่าการชำระเงินผ่านบัตรทั้งระบบลดลง 1.02 แสนล้านบาท หรือ 8.4% เมื่อเทียบกับเดือนก่อนหน้า ซึ่งลดลงต่อเนื่องเป็นเดือนที่ 2 ของปีนี้ หลังการใช้จ่ายผ่านบัตรพลาสติกในเดือน ม.ค. ก็ลดลงจากเดือนก่อนหน้าเช่นกันสำหรับรายละเอียดธุรกรรมการ แบ่งเป็น 1.ชำระผ่านบัตรเอทีเอ็มรวม 8.3 หมื่นล้านบาท ลดลงจากเดือนก่อนหน้า 2.1 หมื่นล้านบาท หรือ 20.2% ในจำนวนนี้ลดลงจากการถอนเงินสดผ่านบัตร 1.6 หมื่นล้านบาท หรือ 21.6% และการใช้เพื่อวัตถุประสงค์อื่นที่ครอบคลุมรายการชำระเงินค่าสินค้า ถอนเงินสดผ่านตู้เอทีเอ็ม ฝากเงิน และโอนเงินลดลงอีก 5,000 ล้านบาท หรือ 16.7%2.ชำระผ่านบัตรเดบิตรวม 8.85 แสนล้านบาท ลดลงจากเดือนก่อนหน้า 6.9 หมื่นล้านบาท หรือ 7.2% ในจำนวนนี้เป็นการถอนเงินสดผ่านบัตรลดลง 5.1 หมื่นล้านบาท หรือ 8.7% ใช้ชำระค่าสินค้าและบริการลดลง 2,000 ล้านบาท หรือ 13.3% ใช้เพื่อวัตถุประสงค์อื่นที่ครอบคลุมรายการชำระเงินค่าสินค้าและบริการ ถอนเงินสดผ่านตู้เอทีเอ็ม ฝากเงินและโอนเงินลดลง 1.6 หมื่นล้านบาท หรือ 4.6%3.ชำระผ่านบัตรเครดิตรวม 1.45 แสนล้านบาท ลดลงจากเดือนก่อนหน้า 1.1 หมื่นล้านบาท หรือ 7.1% ในจำนวนนี้เป็นการใช้ชำระค่าสินค้าและบริการลดลง 8,000 ล้านบาท หรือ 6.7% และใช้ชำระเพื่อวัตถุประสงค์อื่นลดลง 3,000 ล้านบาท หรือ 8.3%อย่างไรก็ดี การชำระเงินผ่านบัตรพลาสติกเทียบกับระยะเดียวกันปีก่อนก็ลดลงเช่นกันที่ 1.03 แสนล้านบาท หรือ 8.5% จาก 12.16 ล้านล้านบาท เหลือ 11.13 ล้านล้านบาท ส่วนใหญ่เป็นการใช้ชำระผ่านบัตรเอทีเอ็ม โดยเฉพาะการกดเงินสดผ่านบัตรลดลงชัดเจนถึง 4.3 หมื่นล้านบาท หรือ 42.6% ส่วนชำระผ่านบัตรเดบิตลดลง 4.1 หมื่นล้านบาท หรือ 4.4% และชำระผ่านบัตรเครดิตลดลง 2,000 ล้านบาท หรือ 1.8%ทั้งนี้ คาดว่าสาเหตุที่การชำระเงิน ฝาก-ถอน และโอนเงินผ่านบัตรพลาสติกทั้งระบบ 81.2 ล้านใบ ลดลง ส่วนหนึ่งเป็นเพราะการเปิดให้บริการพร้อมเพย์ที่เริ่มเมื่อวันที่ 27 ม.ค.ที่ผ่านมา ที่มีความสะดวก ปลอดภัย ฟรีค่าบริการ ไม่ว่าโอนชำระเงินระหว่างธนาคารเดียวกันหรือต่างธนาคาร หรือข้ามเขตจังหวัด ถ้าไม่เกิน 5,000 บาท/ครั้ง นอกจากนี้การบริโภคภาคเอกชนในประเทศยังอ่อนแอและชะลอลงเมื่อเทียบกับฐานที่สูงในเดือนก่อนหน้า ที่คนเร่งใช้จ่ายสูงกว่าปกติในช่วงปีใหม่